"See otsus  on tõeline hoolitsus vene inimeste eest. See otsus on kohalikele natsionalistidele löök allapoole vööd,"  kirjutas K2 üleeile kell 20.04 venekeelses Delfis. Kahe tunniga oli uudis kogunud ligi 200 kommentaari.     "Hurraa! Sügav kummardus president Medvedevile!!! Häbi AnSSipile ja natsistide klikile!!! Elagu Venemaa!!!" , valab oma tunded välja keegi 245.     "Miks, pagan võtku, ma sain sinise passi? Nüüd on  halli passiga võimalusi rohkem - vaba liikumine peaaegu poolel maakeral. Millega hakkavad estid nüüd meelitama hallipassimehi oma kodakondsusesse? Mis eelised on sinisel passil  (kirjutaja mõtleb selle all Eesti kodaniku passi - toim.) ? Riigiteenistus ja valimistel kandideerimine? Tühja seda vaja,"  kirjutab uh. Keegi ütleb, et ta ei imestaks, kui nüüd hakataks paluma, et võetaks Eesti kodakondsus.